Prasknutý kondom
Dobrý deň, s priateľom nám praskol kondom a aj vyvrcholil. Zobrala som tabletku po o 2 hodiny. Stalo sa to na druhý deň po skončení menštruácie. Mozem byt tehotná ? Dakujem
Dobrý deň
Ďakujeme za Vašu otázku
Núdzová antikoncepcia, je antikoncepcia ktorú je potrebné použiť po nechránenom pohlavnom styku alebo vtedy, ak zlyhala zvyčajná antikoncepčná metóda. Tableta môže zabrániť otehotneniu, ak sa užije v priebehu 72 hodín (najlepšie však do 12 hodín) po nechránenom pohlavnom styku. Po užití tohto lieku býva menštruácia zvyčajne normálna a začína v obvyklý deň, prípadne o pár dní skôr alebo neskôr ako zvyčajne.
Žiaľ v našej kompetencií nie je potvrdiť ani vyvrátiť tehotenstvo. Tehotenstvo môže s určitosťou potvrdiť len gynekológ na základe lekárskeho vyšetrenia. V prípade oneskorenia vašej menštruácie o viac ako 5 dní alebo abnormálneho krvácania v tom čase, je vhodné vykonať tehotenský test pre overenie tehotenstva. Prípadné tehotenstvo sa dá z tehotenského testu potvrdiť najskôr po 12-tich dňoch od počatia. Vykonanie tehotenského testu sa však odporúča až v čase meškajúcej menštruácie.
Prajem pekný zvyšok dňa
S pozdravom, PharmDr. Lucia Kubáňová